Diari Oficial de la Generalitat Valenciana


Sumari del DOGV 6026, del 02-06-2009 (2009/6164)

Informació pública de l'aprovació del programa d'actuació aïllada per gestió directa per a l'edificació de les parcel·les situades al carrer Corretgeria, números 11 i 13, i carrer Tapineria, números 26, 28 i 30, incloses en el Registre Municipal de Solars i Edificis a Rehabilitar, formulat per l'empresa municipal Aumsa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6026

Data del DOGV
:   02-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6164


Data del document
:   08-05-2009

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * pla d'urbanisme
    * administració local

Informació pública de l'aprovació del programa d'actuació aïllada per gestió directa per a l'edificació de les parcel·les situades al carrer Corretgeria, números 11 i 13, i carrer Tapineria, números 26, 28 i 30, incloses en el Registre Municipal de Solars i Edificis a Rehabilitar, formulat per l'empresa municipal Aumsa. [2009/6164]  
Per Acord de l'Ajuntament ple de data 24 d'abril de 2009, s'ha disposat el següent:  
«Vista la proposta de programa d'actuació aïllada formulada per l'empresa municipal Actuacions Urbanístiques Municipals, SA, els informes emesos i amb el dictamen de la Comissió Informativa de Vivenda, Grans Projectes i Urbanisme, s'acorda:  
Primer. Aprovar el programa d'actuació aïllada per gestió directa per a l'edificació de les parcel·les situades al carrer Corretgeria, números 11 i 13, i Tapineria, números 26, 28 i 30, incloses en el Registre Municipal de Solars i Edificis a Rehabilitar, formulat per l'empresa municipal Actuacions Urbanístiques Municipals, SA, i adjudicar a la mercantil indicada l'execució corresponent.  
Segon. Aprovar el projecte d'urbanització per a l'àmbit d'actuació contingut en la proposta citada, condicionat que en el termini d'un mes des de la notificació de l'acord present, s'aporte el document de projecte d'urbanització refós en el qual estiguen incorporades les correccions tècniques i les observacions relatives a les obres d'urbanització a executar assenyalades en els distints informes municipals, així com els plans d'alimentació elèctrica a què es referixen els informes d'Ocoval de 8 de gener i 16 de març de 2009.  
Tercer. Aprovar el projecte de reparcel·lació horitzontal i econòmica per a l'execució del programa d'actuació aïllada esmentat i contingut en el document presentat amb data de visat col·legial de 2 de febrer de 2009, amb les rectificacions que es deriven de la renúncia a l'adjudicació de la finca resultant formulada pels propietaris de les parcel·les aportades situades al carrer Tapineria, números 26 i 30, i de l'adjudicació del seu aprofitament a l'empresa municipal Actuacions Urbanístiques Municipals, SA, amb el pagament previ de les corresponents compensacions substitutòries per un import de 172.977,75 euros i 88.480,66 euros, respectivament.  
I ratificar la proposta d'escriptura de constitució i els estatuts corresponents a la comunitat de propietaris que es troben en poder del Projecte de Reparcel·lació esmentat, amb les rectificacions procedents, conseqüència de les renúncies formulades.  
L'adjudicatària haurà de presentar el text refós del projecte de reparcel·lació amb les rectificacions indicades dins del mes següent a la notificació de l'acord present.  
Quart. Donar per complida la condició primera imposada a la concessió de llicència de construcció del corresponent edifici de nova planta, atorgada per la Resolució U-274, de 5 de febrer de 2009.  
Quint. Facultar, tan àmpliament com procedisca en dret, el regidor delegat de l'àrea d'Urbanisme, Vivenda i Qualitat Urbana per a dictar quantes resolucions i realitzar totes les actuacions que resulten necessàries per a la plena efectivitat i execució d'este acord i la comprovació i acreditació del seu compliment, mitjançant l'aprovació dels textos refosos dels projectes d'urbanització i reparcel·lació, així com les correccions d'este últim que foren necessàries per a la inscripció corresponent en el Registre de la Propietat.  
Sext. Notificar este acord als interessats i publicar-lo en el Butlletí Oficial de la Província de València, en un diari local i al tauler d'anuncis d'este Ajuntament».  
Cosa que es fa pública als efectes de l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, el qual preveu la possibilitat de notificar per mitjà d'un anunci els interessats que siguen desconeguts, s'ignore el lloc de la notificació, o bé que, intentada la notificació no es puga practicar. Són titulars el domicili dels quals resulta desconegut, Vicente García Quevedo i Consuelo Sanchis Esteve.  
València, 8 de maig de 2009.- El secretari: Pedro García Rabasa.